19/01/2012 | Administración LocalMunicipal
Noia
Administración Financeira. Intervención
Prórroga orzamento 2011-2012

Faise pública a seguinte Resolución do alcalde, número 3157/2011, do 30 de decembro de 2011, pola que se prorrogan os créditos iniciais vixentes no exercicio 2011 para o exercicio 2012. “Resultando que á data actual non existe orzamento aprobado para o exercicio 2012; Resultando que non existe ningunha partida orzamentaria que se refira a servizos ou programas que concluíran neste exercicio ou que estean financiados con crédito ou outros ingresos específicos ou afectados que, exclusivamente, foran a percibirse neste ano que finaliza. Considerando o artigo 21.2 do RD 500/1990 que sinala que en ningún caso terán a consideración de prorrogables as modificacións de crédito nin os créditos destinados a servizos ou programas que deban concluír no exercicio anterior ou estean financiados con crédito ou outros ingresos específicos ou afectados que, exclusivamente, foran a percibirse en dito exercicio, Considerando os artigos 169.6 TRLRFL e 21 RD 500/1990 e a base 11ª das bases de execución orzamentaria vixentes no exercicio 2011, sinalan que “se ó iniciarse o exercicio económico non entrase en vigor o Orzamento correspondente, se considerará automaticamente prorrogado o do anterior cos seus créditos iniciais,. e ata a entrada en vigor do novo orzamento”; Considerando a competencia residual conferida polo artigo 21.1 s) da LBRL e vista a base 11ª.2 das BEO 2011, o alcalde RESOLVE: PRIMEIRO: Que, dada a non aprobación na data legalmente establecida dun orzamento municipal para o exercicio 2012, se poña en marcha o mecanismo establecido no artigo 169.6 do TRLRFL e 21 RD 500/1990, consistente na prórroga automática dos créditos iniciais vixentes no exercicio 2011. SEGUNDO: Que, no cumprimento do establecido no artigo 21.2 do RD 500/1990, non existe ningún axuste á baixa que realizar sobre os créditos iniciais do orzamento vixente durante o exercicio 2011, quedando o estado de gastos resumido por capítulos do seguinte xeito: TERCEIRO: De conformidade co sinalado no apartado 4 da base 11ª das BEO, as limitacións cuantitativas á prórroga do estado de gastos non serán aplicables ás previsións do estado de ingresos; xa que logo, as mesmas se prorrogarán sen sufrir axuste ningún, sendo o seu resumen por capítulos o seguinte: CUARTO: Prorróganse igualmente as bases de execución do orzamento vixentes no 2011, que son as aprobadas para o 2006. QUINTO: Procédase á publicación da prórroga no BOP e dese traslado da presente resolución á Delegación de Facenda, á Consellería de Economía e Facenda, á Intervención, á Tesourería e ao Pleno da Corporación na primeira sesión que se celebre. SEXTO: A presente resolución pon fin á vía administrativa, polo que contra a mesma se poderá interpoñer, potestativamente, recurso de reposición ante o mesmo órgano que ditou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do contencioso-administrativo territorial competente, no prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. Noia, 30 de decembro de 2011. O alcalde Ante min, a secretaria municipal Rafael García Guerrero Raquel B. Bahillo Varela”